ועדת העבודה, הרווחה והבריאות, כנסת 16, פרוטוקול מספר 469, 2005-07-20 15:30

שאול יהלום: שלום לכולם, אני פותח את ישיבת ועדת העבודה, הרווחה והבריאות.

שאול יהלום: על סדר היום הצעת חוק התגמולים לנפגעי פעולות איבה (תיקון מס' 21)(תיקון - תגמול ליתום משני הוריו), תשס"ה-2005.

שאול יהלום: אנחנו נמצאים כאן בהמשך לישיבה מהבוקר ואינני רוצה כבעל הצעת החוק להיות בעימות עם האוצר.

שאול יהלום: לכן אני רוצה לחזור לנוסח המקורי, הראשי, להסכמת האוצר, הנוסח שאושר בקריאה ראשונה וזה יהיה הנוסח בהסכמת הממשלה.

שאול יהלום: מדובר בגיל 35 ורטרואקטיבית מינואר 2003.

שאול יהלום: יחד עם זאת אני מבקש להכניס הסתייגות שלי, שייתכן שנקבל עליה את הסכמת האוצר עד לקריאה.

שאול יהלום: ההסתייגות שלי אומרת שאנחנו הולכים רטרואקטיבית מאוקטובר 2000, תחילת האינתיפאדה, והגיל נשאר 35.

שאול יהלום: תודה רבה לכולם, הישיבה נעולה.